stanford-oval/wikipedia huggingface dataset:
James Cagney
Palkinnot, palkintoehdokkuudet ja muut kunniat

| Elokuvista saadut palkinnot ja ehdokkuudet> Vuosi | Elokuvista saadut palkinnot ja ehdokkuudet> Palkinto | Elokuvista saadut palkinnot ja ehdokkuudet> Kategoria | Elokuvista saadut palkinnot ja ehdokkuudet> Työ | Elokuvista saadut palkinnot ja ehdokkuudet> Tulos |
| --- | --- | --- | --- | --- |
| 1939 | Oscar-palkinto | Paras miespääosa | Likakasvoiset enkelit | Ehdokkuus |
| 1939 | New York Film Critics Circle -palkinto | Paras miespääosa | Likakasvoiset enkelit | Voitto |
| 1942 | New York Film Critics Circle -palkinto | Paras miespääosa | Yankee Doodle Dandy | Voitto |
| 1943 | Oscar-palkinto | Paras miespääosa | Yankee Doodle Dandy | Voitto |
| 1956 | Oscar-palkinto | Paras miespääosa | Laulu ilman rakkautta | Ehdokkuus |
| 1961 | New York Film Critics Circle -palkinto | Paras miespääosa | Yks’, kaks’, kolme | Ehdokkuus |
| 1962 | Laurel-palkinto | Paras miesnäyttelijän komediaroolisuoritus | Yks’, kaks’, kolme | Ehdokkuus |

| Muut kunniat> Vuosi | Muut kunniat> Palkinto | Muut kunniat> Huomioita | Muut kunniat> Tulos |
| --- | --- | --- | --- |
| 1960 | Tähtilaatta Hollywood Walk of Famelle | Elokuvaurasta; osoitteessa 6504 Hollywood Boulevard | Voitto |
| 1974 | Yhdysvaltain elokuvainstituutin elämäntyöpalkinto |  | Voitto |
| 1978 | SAG-palkinto: Elämäntyöpalkinto |  | Voitto |
| 1980 | Kennedy Center Honors | Työstään amerikkalaisen kulttuurin hyväksi | Voitto |
| 1981 | National Board of Review: Elämäntyöpalkinto |  | Voitto |
| 1982 | Hasty Pudding Theatricals: Vuoden mies -palkinto |  | Voitto |
| 1984 | Presidential Medal of Freedom | Ansiokkaasta panoksesta Yhdysvaltain kulttuuriin | Voitto |
| 1999 | Kuva postimerkkiin |  | Voitto |
| 2006 | Online Film & Television Association: OFTA Film Hall of Fame |  | Voitto |
| 2012 | Magnolian elokuvajuhlat: paras elokuva -palkinto | Kuolemanjälkeinen ja arkistomateriaalista tehty esiintyminen elokuvassa Close-Up | Voitto |
Aiheesta muualla

James Cagney Elonetissä.
James Cagney Internet Movie Databasessa. (englanniksi)
Laivat (albumi)

| Laivat Rauli Badding Somerjoki |
| --- | --- | --- |

Studioalbumin tiedot
 Studio : Finnvox-studiot
 Julkaistu: 1985
 Formaatti: LP-levy (AABLP 101)   C-kasetti (AABMK 101)   CD-levy (JHNCD 2522)
 Tuottaja(t): Pekka Aarnio
 Tyylilaji: iskelmä, suomipop, suomirock
 Kesto: 35.25
 Levy-yhtiö: AAB Tuotanto   Love Kustannus (CD)
 Levymerkki: AAB   Johanna (CD)
Muut kannet
 Albumin takakansi.
Listasijoitukset
  Suomi: 25. (joulukuu 1985)
Rauli Badding Somerjoen muut julkaisut
| Tähdet, tähdet 1983 | Laivat 1985 |   |
Agentsin muut julkaisut
| Tähdet, tähdet 1983 | Laivat 1985 | In Beat 1986 |
Singlet albumilta Laivat
 ”Laivat / Ilta-aurinko” Julkaistu: 1985
Laivat on Rauli Badding Somerjoen seitsemäs ja viimeinen studioalbumi vuodelta 1985. Albumi oli kolmas ja viimeinen yhteistyö rautalankayhtye Agentsin kanssa. Agents esiintyy albumilla salanimellä The Young Beats. Albumin suurimmaksi hitiksi nousi Neuvostoliitossa suuren suosion saanut ”Laivat” (Parohody / Пароходы), joka käännettiin suomeksi ja singlestä seurasi tämä albumi. Albumi saavutti suuren suosion ja jäi tammikuussa 1987 kuolleen Somerjoen viimeiseksi. Albumin nimikappaleen on levyttänyt myös Tapani Kansa.
Albumi julkaistiin LP-levynä ja C-kasettina. Vuonna 1998 albumista julkaistiin ensimmäinen CD-painos ja siitä kahden vuoden päästä vuonna 2000 julkaistiin remasteroitu CD-painos, jossa oli mukana myös yksi bonuskappale.
Albumi saavutti kultalevyrajan vuonna 1990 ja sitä on myyty 25 000 kappaletta.
Kappaleet

Kaikki kappaleet (suomen kielelle) sanoittanut Rauli Somerjoki ja sovittanut Esa Pulliainen, ellei toisin mainita. Kappaleen ”Lähdön hetkellä” sanoittanut Somerjoki salanimellä T. Räme.
Kappaleet > A-puoli

Laivat – 3.48 (alkup. ”Parohody”, säv. J. Nikolajev – M. Tanitsh, suom. san. Irma Arvola)
Illan varjoon himmeään (Kaipuuni Tango) – 2.59 (säv. ja san. Unto Mononen)
Kaikki hyvin, mama – 3.20 (alkup. ”That's All Right Mama”, säv. A. Crudup)
Suon kulkija – 3.06 (säv. R. Somerjoki)
Mä aion vielä päteä – 1.45 (alkup. ”I'm Gonna Be a Wheel Someday”, säv. Fats Domino)
Hämärän prinsessa – 3.13 (säv. ja san. M. Inkinen)
Kappaleet > B-puoli

Lähdön hetkellä – 2.50 (säv. R. Somerjoki, san. T. Räme)
Pinoccio – 2.48 (säv. ja san. S. Savolainen)
Tosi rakkaus – 2.23 (alkup. ”True Love”, säv. C. Porter)
Eikö juu – 2.22 (säv. ja san. J. Alfred Tanner, sov. Aaro Kurkela – Kalle Jämsen)
Melkein halvaannuin – 2.21 (alkup. ”Paralyzed”, säv. Otis Black – Elvis Presley, suom. san. Jussi Raittinen)
Ilta-aurinko – 2.45 (säv. R. Somerjoki)
Tahdon – 2.18 (alkup. ”A Wonder Like You”, säv. J. Fuller)
Kappaleet > Vuoden 2000 remasteroidun CD-painoksen bonuskappale

Tynnörilintu – 2.28 (kokoelmalta Rakkauden kiertokulku - Teinienkelistä Tähtiin tähtiin (1984), säv. Rauli Somerjoki, san. Jarkko Malin)
Kokoonpano

Rauli Badding Somerjoki – laulu
Kokoonpano > Säestää The Young Beats

Esa P. Pulliainen – soolokitara, taustalaulut (The Blue Moaners)
Hans Etholén – rytmikitara
Kai Pulliainen – bassokitara
Juha Takanen – rummut ja lyömäsoittimet
Eero Ojanen – piano ja kosketinsoittimet
Kokoonpano > Vierailevat muusikot

Aaro Kurkela – vibrafoni ja harmonikka
Jukka Tuovinen – tenorisaksofoni
J. Karjalainen – huuliharppu (4)
Kalle Jämsen – kitara ja dobro (10)
Hillel Tokazier – piano (11)
Pekka Aarnio – taustalaulut (The Blue Moaners)
Kokoonpano > Tuotanto

Risto Hemmi – äänitys (Finnvox-studiot)
Stefan Bremer – kansi
Pekka Aarnio – tuottaja
Mika Jussila – vuoden 2000 CD-painoksen remasterointi (Finnvox heinäkuussa 2000)
Kyborgi 009

| Kyborgi 009 |
| --- | --- |
サイボーグ009   ('Cyborg 009)
Genre: toiminta, seikkailu, sci-fi 
Manga
Tekijä: Shotaro Ishinomori
Julkaisija: Akita Shoten, Kodansha (1966-1967), Shogakukan Productions Co., Ltd. (1979-1981)
Sarjajulkaisulehti: Shounen Magazine, Shōjo Comic, TOKYOPOP
Ensimmäinen painatus: 1964 – 1981
Kirjojen lukumäärä: 36 
TV-anime
Ohjaaja: Atsushii Kawagoe
Studio: Sunrise, Toei Animation
Lähetyskanavat: TV Tokyo
Alkuperäinen lähetyskierros: 14.10.2001 – 13.10.2002
Jaksojen määrä: 51 
Kyborgi 009 (サイボーグ009, The Cyborg Soldier) on vuonna 1966 julkaistu japanilaisen Shotaro Ishinomorin mangateos, josta on tehty myös lukuisia animesarjoja ja -elokuvia. Tunnetuin versio on vuoden 2001 anime, jota esitettiin Suomessa Nelosella vuonna 2006 ja uusintana 2007.
Juoni

Sarja kertoo yhdeksästä ihmisestä, jotka paha Musta Aave -organisaatio (engl. Black Ghost) kaappaa ja muuttaa ihmiskokeiden tuloksena kyborgeiksi, joilla jokaisella on omat erikoiskykynsä. Nämä 00-sarjan kyborgit onnistuvat pakenemaan ja joutuvat taistelemaan vapaudestaan yrittäen samalla pysäyttää Musta Aave -organisaation.
Kyborgi 009 -sarjalla on suuria juonellisia yhtäläisyyksiä Ishinomorin toisen tuotoksen, vuonna 1971 julkaistun Kamen Riderin, kanssa.
Manga

Shotaro Ishinomorin piirtämää Cyborg 009 -mangaa ilmestyi 36 tankoubonin verran Japanissa vuosina 1964–1981. Sarjan viimeisen osan piti valmistua vuonna 2000, mutta Ishinomori ehti kuolla ennen sitä. TOKYOPOP lisensoi Cyborg 009 mangan vuonna 2003.
Anime

Alkuperäiseen mangateokseen pohjautuen on valmistunut kolme elokuvaa ja kolme televisiosarjaa.
Elokuvat
サイボーグ009 (Cyborg 009, 1966)
サイボーグ009 怪獣戦争 (Cyborg 009: Kaijuu Sensou, 1967)
サイボーグ009 超銀河伝説 (Cyborg 009: Chou Ginga Densetsu, 1980)
Televisiosarjat
Cyborg 009 (1968, 26 jaksoa)
Cyborg 009 (1979, 50 jaksoa)
Cyborg 009: The Cyborg Soldier (2001, 51 jaksoa)
Live-Action

Vuonna 2005 uutisoitiin, että Cyborg 009:stä olisi tekeillä näytelty Hollywood-elokuva, ja sen ohjaajana toimisi Michael Uslan. Kuvausten kerrottiin alkavan 2006 ja elokuvan valmistuvan vuonna 2008. Toistaiseksi tuntemattomista syistä projekti on myöhästynyt, eikä lisätietoja edistymisestä ole tullut ilmi. On myös liikkunut huhuja, että animaattori Peter Chung olisi tekemässä omaa versiotaan sarjasta. Hän on maininnut lukuisissa haastatteluissa tehneensä jo tarinoita 009-kyborgeista.
Aiheesta muualla

Viralliset sivut (Arkistoitu – Internet Archive) (japaniksi)
Viralliset 2001-animen sivut (Arkistoitu – Internet Archive) (englanniksi)
Kais Saied

| Kais Saied |
| --- | --- |

Tunisian 7. presidentti
 23. lokakuuta 2019 –  
Pääministeri:  Youssef Chahed Elyes Fakhfakh Hichem Mechichi Najla Bouden
Edeltäjä:  Mohamed Ennaceur (vt.)
Henkilötiedot
Syntynyt: 22. helmikuuta 1958 (ikä 66) Tunis, Tunisia
Puoliso:  Ichraf Chebil
Tiedot
Puolue:  sitoutumaton
Uskonto:  Islam
 Nimikirjoitus
Kais Saied (arab. قيس سعيد‎, Qays Sa‘īd; s. 22. helmikuuta 1958) on tunisialainen lakitieteen professori, joka on ollut lokakuusta 2019 lähtien Tunisian presidentti. Hänellä ei ollut mitään aikaisempaa poliittista kokemusta ja hän ei edustanut mitään puoluetta. Hänet valittiin kuitenkin 61-vuotiaana syksyn 2019 presidentinvaaleissa ylivoimaisella äänimäärällä Tunisian uudeksi presidentiksi erityisesti maan nuorison voimakkaan tuen ansiosta.
Saied erotti 25. heinäkuuta 2021 Tunisian pääministerin Hichem Mechichin ja keskeytti parlamentin toiminnan. Taustalla olivat mielenosoitukset parlamenttia ja hallitusta vastaan muun muassa koska ne olivat epäonnistuneet koronapandemian hoidossa. Saman vuoden lokakuussa Saied nimitti uudeksi pääministeriksi Najla Boudenin. Joulukuussa 2021 Saied ilmoitti, että parlamentin toiminta pysyy keskeytettynä seuraavan vuoden joulukuussa pidettäviin parlamentinvaaleihin.
Jonas Jonasson (kirjailija)

Jonas Jonasson vuonna 2012.
Jonas Jonasson (s. 1961 Växjö) on ruotsalainen toimittaja ja kirjailija.
Jonassonin ensimmäinen romaani Satavuotias joka karkasi ikkunasta ja katosi (ruots. Hundraåringen som klev ut genom fönstret och försvann) on veijaritarina, josta tuli vuoden 2010 myydyin romaani Ruotsissa. Ruotsinkielisen alkuteoksen kustansi Piratförlaget. Teos on ilmestynyt 42 maassa. Kirjasta on tehty samanniminen elokuva (2013)
Teokset

Satavuotias joka karkasi ikkunasta ja katosi.  (Hundraåringen som klev ut genom fönstret och försvann, 2010)  Suomentanut Raija Rintamäki. WSOY, 2011.  ISBN 978-951-0-37010-0.
Lukutaidoton joka osasi laskea.  (Analfabeten som kunde räkna, 2013)  Suomentanut Laura Jänisniemi. Helsinki:  WSOY, 2014.  ISBN 978-951-0-39516-5.
Murhaaja-Anders ja hänen ystävänsä.  (Mördar-Anders och hans vänner (samt en och annan ovän), 2015)  Suomentanut Laura Beck. Helsinki:  WSOY, 2016.  ISBN 978-951-0-41611-2.
Aiheesta muualla

Jonas Jonassonin verkkosivut (Arkistoitu – Internet Archive) (englanniksi)
Jonas Jonasson kustantajan verkkosivulla
Irma Stenbäck: Ruotsin uusi Peppi on satavuotias Allan. Helsingin Sanomat, 2011, nro 31.5., s. C 2.
Jovan Jovanović

| Jovan Jovanović Zmaj |
| --- | --- |
 Jovan Jovanović Zmaj
Henkilötiedot
Koko nimi:  Jovan Jovanović Zmaj
Syntynyt: 1833
Kuollut: 1904 (70–71 vuotta)
Ammatti:  runoilija, toimittaja, lääkäri
Kirjailija
Salanimi: Zmaj 
Tuotannon kieli: serbia
Pääteokset:  Djulici Djuliéi uveoci
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Jovan Jovanović Zmaj, myös J̌ovan J̌ovanović-Zmaǰ (1833–1904), tavallisesti tunnettu nimellä Zmaj, oli serbialainen runoilija, ammatiltaan lääkäri. Hän perusti 1864 Budapestissä pilalehden Zmaj (’Lohikäärme’), jota nimeä hän sittemmin käytti kirjailijana. Jovanović on ollut serbien suosituimpia lyyrisiä runoilijoita. Hänen parhaat runokokoelmansa ovat Djulići (’Ruusuja’) ja  Djulići uveoci (’Lakastuneita ruusuja’, 1872).
Aiheesta muualla

Kuvia tai muita tiedostoja aiheesta Jovan Jovanović Wikimedia Commonsissa
Jérôme Valcke

Valcke vuonna 2013
Jérôme Valcke (s. 6. lokakuuta 1960) on ranskalainen jalkapallovaikuttaja ja Kansainvälisen jalkapalloliiton FIFA:n pääsihteeri vuodesta 2007. Hän aloitti uransa jalkapallon parissa ranskalaisen Canal+-kanavan toimittajana. Vuodesta 2003 vuoteen 2007 Valcke toimi FIFA:n finanssipäällikkönä, kunnes pääsihteerin virassa vuodesta 2007 asti ollut Urs Linsi siirtyi pois tehtävästään. Näin Valcke peri viran ja hänestä tuli ensimmäinen ei-sveitsiläinen pääsihteeri sitten Dr. Ivo Schrickerin ja vuoden 1951. Valcke on naimisissa ja hänellä on kaksi lasta. Äidinkielensä ranskan lisäksi hän puhuu englantia, saksaa ja espanjaa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Jules Hone

Jules (alun perin Gilles-Joseph) Hone (7. huhtikuuta 1833 Liège – 15. syyskuuta 1913 Montreal) oli viulisti, pedagogi, säveltäjä ja kapellimestari. Hän opiskeli vuosina 1846–1854 viulunsoittoa Liègen konservatoriossa Joseph Dupontin ja vuosina 1854–1856 Brysselin konservatoriossa Hubert Léonardin johdolla. Hän muutti Yhdysvaltoihin vuonna 1856 ja asettui siellä New Yorkiin, jossa toimi vuoteen 1865 Niblo's Gardenin teatteriorkesterissa, joka piti konsertteja ja oopperaesityksiä.
Noin vuonna 1865 Hone muutti Montrealiin, jossa hän omistautui lähinnä opetustyölle luostareissa. Vuosina 1881–1884 hän opetti Collège Sainte-Mariessa ja lisäksi yksityisesti. Hänen oppilaidensa joukossa olivat François Boucher, Oscar Martel, Charles Reichling, Jean Duquette ja poikansa Émile Hone (k. merellä 1883).
Hone perusti amatööriorkesterin ja piti julkisia konsertteja Montrealissa. Hänen kutsustaan belgialaisviulisti Frantz Jéhin-Prume kävi Montrealissa vuonna 1865 ensimmäistä kertaa. Honen teoksia ovat ooppera The Grande (1899), Notre-Damen kirkossa esitetty messu, La Canadienne (fantasia viululle ja pianolle) ja Marche militaire nationale chinoise (1913, omistettu Sun Yat-senille).
Hone oli Cécile Honen isä.
Japanin Grand Prix 2022

|  Japanin Grand Prix 2022  |
| --- | --- |
 18. osakilpailu 22 osakilpailusta kaudella 2022. 

Päivämäärä:  9. lokakuuta 2022
Rata:  Suzuka International Racing Course
Sijainti:  Suzuka, Mie, Japani
Ratatyyppi:  Moottorirata
Radan pituus:  5,807 km
Kilpailun pituus:  28 kierrosta, 162,296 km
Sää:   Sateinen
Paalupaikka
Kuljettaja:   Max Verstappen   (Red Bull Racing)
Paaluaika:  1.29,304
Palkintokoroke
Voittaja:   Max Verstappen   (Red Bull Racing)
Toinen:   Sergio Pérez   (Red Bull Racing)
Kolmas:   Charles Leclerc   (Ferrari)
Nopein kierros
Kuljettaja:   Zhou Guanyu   (Alfa Romeo)
Kierrosaika:  1.44,411 (kierroksella 20)
Japanin Grand Prix 2022 (virallisesti Formula 1 Honda Japanese Grand Prix 2022) oli Formula 1 -kauden 2022 18. osakilpailu, joka ajettiin 9. lokakuuta Suzukan moottoriradalla Japanissa.
Vapaat harjoitukset

Ensimmäisissä vapaissa harjoituksissa kuljettajien haasteena olivat rankkasateen aiheuttamat märät olosuhteet, mikä aiheutti ajovirheitä monelle kuljettajalle. Ferrarin Charles Leclerc ja Williamsin Nicholas Latifi ajoivat soralle ja McLarenin Daniel Ricciardo ratarajojen ulkopuolella. Ricciardon tallikaverilla Lando Norrisilla puolestaan oli autossaan moottorivika. Haasin Mick Schumacher menetti autonsa hallinnan ja ajoi ulos, koska hänen näkökykyynsä vaikuttivat edellä ajaneiden kuljettajien renkaista roiskuneet vesisuihkut, mutta tallipäällikkö Günther Steinerin mukaan kolari johtui Schumacherin omista virheistä. Ensimmäisten vapaiden harjoitusten nopein oli Alpinen Fernando Alonso ennen Ferrarin Carlos Sainzia ja Leclerciä.
Toisissa vapaissa harjoituksissa Schumacher ei voinut ajaa korjaustöiden vuoksi, koska hänen autonsa runko oli saanut vakavia vaurioita ensimmäisissä harjoituksissa ja talli joutui vaihtamaan sen. Rengastoimittaja Pirelli puolestaan joutui perumaan uusien kuivan ajokelin renkaidensa testaamisen rankkasateen aiheuttamien olosuhteiden vuoksi. Sateisista olosuhteista hyötyivät eniten Mercedeksen kuljettajat, jotka paransivat kierrosaikojansa sekä sade- että välikelin renkailla. Leclerc ja AlphaTaurin Yuki Tsunoda ajoivat harjoitusten aikana soralle. Latifi teki erikoisen ajovirheen, kun hän kääntyi liian aikaisin ennen viimeisiä Casio-mutkia ja päätyi radan välissä olevalle tielle. Mercedeksen Russell oli toisten vapaiden harjoitusten nopein ennen tallikaveriaan Lewis Hamiltonia ja Red Bullin Max Verstappenia.
Kolmansissa vapaissa harjoituksissa kuljettajat pääsivät ajamaan kuivissa, mutta tuulisissa olosuhteissa. Russell oli lähellä osua oman aikakierroksensa aikana AlphaTaurin Pierre Gaslyn kanssa, kun tämä ajoi hitaasti 11:nnen mutkan neulansilmässä. Verstappen oli kolmansien vapaiden harjoitusten nopein, Sainz oli toinen ja Leclerc kolmas.
Aika-ajot

Aika-ajojen ensimmäisessä osiossa Verstappen ajoi nopeimman kierrosajan jo osion alkuvaiheessa ja hänen jälkeen seuraavaksi nopeimmat kuljettajat olivat Leclerc ja Sainz. Gaslyllä oli autossaan jarruongelma, minkä vuoksi hän karsiutui pois jatkosta.
Toisessa osiossa Verstappen ja Ferrarin kuljettajat ajoivat nopeimmat kierrosaikansa ajoissa, mutta auringonpaisteen poistuessa radalta Red Bullin Sergio Pérez ajoi osion nopeimman kierrosajan. Aston Martinin Sebastian Vettel ajoi nopean aikakierroksen, mitä hän piti yhtenä parhaimmista kauden aikana ajamistaan aikakierroksistaansa. Ricciardo karsiutui vain kolmen sekunnin tuhannesosan verran jatkosta.
Kolmannessa osiossa Norrisin kierrosaika meni pieleen, kun hän joutui väistämään radan ulkopuolelle edessään hitaasti mutkitellutta Verstappenia 130R-mutkassa. Verstappen ajoi paalupaikalle ennen Leclerciä ja Sainzia. Aikaero Leclerciin oli vain yksi sekunnin sadasosa ja Sainziin vajaat kuusi sekunnin sadasosaa. Mercedeksen osalta vauhti ei riittänyt kuudetta ja kahdeksatta tilaa paremmaksi. Verstappen joutui tuomariston tutkintaan aika-ajojen jälkeen, koska hän häiritsi ajotyylillään Norrisin aikakierrosta, mutta hänelle ei annettu tilanteesta rangaistusta.
Kilpailu

Kilpailun sateisessa lähdössä Leclerc yritti ohittaa Verstappenin, mutta Verstappen onnistui säilyttämään kärkipaikkansa. Pérez nousi kolmanneksi ohittamalla Sainzin paremman lähdön ansiosta. Vettel ja Alonso osuivat toisiinsa, ja Vettel pyörähti, mutta pystyi jatkamaan. Sainz keskeytti kilpailunsa ulosajoon. Samaan aikaan Williamsin Alexander Albon keskeytti kilpailunsa kolarivaurion aiheuttaman teknisen vian vuoksi. Varikolta kilpailuun lähtenyt Gasly rikkoi etusiipensä radalle jääneen romun vuoksi ja hän menetti uuden etusiiven tuoman etuuden sateisissa olosuhteissa. Kilpailu keskeytettiin kahden kierroksen jälkeen turva-autolla ja punaisilla lipuilla.
Sateisten olosuhteiden jatkuessa uusintalähtö viivästyi. Samalla tuomaristo tutki Gaslyn toimintaa radalla, koska hän oli rikkonut ulosajossa mainoskyltin ja ajanut ylinopeutta punaisten lippujen aikana, mistä hänelle annettiin aikasakko kilpailun jatkuessa. Kilpailu jatkui 40 minuuttia ennen tuomariston asettamaa aikarajaa turva-auton takaa, jolloin Verstappen ja Leclerc lisäsivät etumatkaansa muihin kuljettajiin. Sääolosuhteiden parantuessa monet kuljettajista vaihtoivat välikelin renkaisiin, mutta Schumacher ja Alfa Romeon Zhou Guanyu jatkoivat radalla sadekelin renkailla, mikä vei lopulta heiltä mahdollisuudet ajaa pistesijoituksille.
Keskijoukon kuljettajien osalta Alpinen Esteban Ocon taisteli Hamiltonia vastaan neljännestä paikasta, missä hän onnistui estämällä Hamiltonin ohitusyritykset ja hän sijoittui lopulta neljänneksi. Oconin ja Hamiltonin takana puolestaan Vettel ja Alonso taistelivat kuudennessa paikasta, mikä ratkesi Vettelin eduksi ja mihin Vettel oli erittäin tyytyväinen ajettuaan kauden siihen asti parhaimman kilpailutuloksensa.
Kärkijoukon kuljettajien osalta sijoitusmuutoksia tapahtui Leclercin ja Pérezin osalta, kun heidän välillään käydyn kaksintaistelun aikana Leclerc oikaisi radan viimeisillä mutkaosioilla ja tuomaristo antoi Leclercille tilanteesta aikarangaistuksen. Verstappen ajoi kilpailun voittoon, Pérez oli toinen ja Leclerc kolmas. Latifi oli yhdeksäs, mikä oli hänen ensimmäinen, ja ainoa pistesijoituksensa kauden aikana. Tsunodalle kotikilpailu oli pettymys, koska hän ei kyennyt ajamaan pistesijoituksille epäonnisen kilpailutaktiikan vuoksi. Kilpailun lopputulokset aiheuttivat paljon keskustelua, kun tuomaristo päätti jakaa lyhyemmästä kilpailupituudesta huolimatta pisteet normaalilla menetelmällä, minkä vaikutuksesta Verstappen varmisti toisen maailmanmestaruutensa Japanissa.
Tulokset > Aika-ajot

| Sija | Numero | Kuljettaja | Valmistaja | Osiot> Q1 | Osiot> Q2 | Osiot> Q3 | Lähtöruutu |
| --- | --- | --- | --- | --- | --- | --- | --- |
| 1 | 1 |  Max Verstappen | Red Bull Racing-RBPT | 1.30,224 | 1.30,346 | 1.29,304 | 1 |
| 2 | 16 |  Charles Leclerc | Ferrari | 1.30,402 | 1.30,486 | 1.29,314 | 2 |
| 3 | 55 |  Carlos Sainz | Ferrari | 1.30,336 | 1.30,444 | 1.29,361 | 3 |
| 4 | 11 |  Sergio Pérez | Red Bull Racing-RBPT | 1.30,622 | 1:29.925 | 1.29,709 | 4 |
| 5 | 31 |  Esteban Ocon | Alpine-Renault | 1.30,696 | 1.30,357 | 1.30,165 | 5 |
| 6 | 44 |  Lewis Hamilton | Mercedes | 1.30,906 | 1.30,443 | 1.30,261 | 6 |
| 7 | 14 |  Fernando Alonso | Alpine-Renault | 1.30,603 | 1.30,343 | 1.30,322 | 7 |
| 8 | 63 |  George Russell | Mercedes | 1.30,865 | 1.30,465 | 1.30,389 | 8 |
| 9 | 5 |  Sebastian Vettel | Aston Martin Aramco-Mercedes | 1.31,256 | 1.30,656 | 1.30,554 | 9 |
| 10 | 4 |  Lando Norris | McLaren-Mercedes | 1.30,881 | 1.30,473 | 1.31,003 | 10 |
| 11 | 3 |  Daniel Ricciardo | McLaren-Mercedes | 1.30,880 | 1.30,659 |  | 11 |
| 12 | 77 |  Valtteri Bottas | Alfa Romeo-Ferrari | 1.31,226 | 1.30,709 |  | 12 |
| 13 | 22 |  Yuki Tsunoda | AlphaTauri-RBPT | 1.31,130 | 1.30,808 |  | 13 |
| 14 | 24 |  Zhou Guanyu | Alfa Romeo-Ferrari | 1.30,894 | 1.30,953 |  | 14 |
| 15 | 47 |  Mick Schumacher | Haas-Ferrari | 1.31,152 | 1.31,439 |  | 15 |
| 16 | 23 |  Alexander Albon | Williams-Mercedes | 1.31,311 |  |  | 16 |
| 17 | 10 |  Pierre Gasly | AlphaTauri-RBPT | 1.31,322 |  |  | Varikko |
| 18 | 20 |  Kevin Magnussen | Haas-Ferrari | 1.31,352 |  |  | 17 |
| 19 | 18 |  Lance Stroll | Aston Martin Aramco-Mercedes | 1.31,419 |  |  | 18 |
| 20 | 6 |  Nicholas Latifi | Williams-Mercedes | 1.31,511 |  |  | 19 |
107 % aika: 1.36,539
Lähteet:
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 1 |  Max Verstappen | Red Bull Racing-RBPT | 28 | 3:01.44,004 | 1 | 25 |
| 2. | 11 |  Sergio Pérez | Red Bull Racing-RBPT | 28 | +27,066 | 4 | 18 |
| 3. | 16 |  Charles Leclerc | Ferrari | 28 | +31,763 | 2 | 15 |
| 4. | 31 |  Esteban Ocon | Alpine-Renault | 28 | +39,685 | 5 | 12 |
| 5. | 44 |  Lewis Hamilton | Mercedes | 28 | +40,326 | 6 | 10 |
| 6. | 5 |  Sebastian Vettel | Aston Martin Aramco-Mercedes | 28 | +46,358 | 9 | 8 |
| 7. | 14 |  Fernando Alonso | Alpine-Renault | 28 | +46,369 | 7 | 6 |
| 8. | 63 |  George Russell | Mercedes | 28 | +47,661 | 8 | 4 |
| 9. | 6 |  Nicholas Latifi | Williams-Mercedes | 28 | +1.10,143 | 19 | 2 |
| 10. | 4 |  Lando Norris | McLaren-Mercedes | 28 | +1.10,782 | 10 | 1 |
| 11. | 3 |  Daniel Ricciardo | McLaren-Mercedes | 28 | +1.12,877 | 11 |  |
| 12. | 18 |  Lance Stroll | Aston Martin Aramco-Mercedes | 28 | +1.13,904 | 18 |  |
| 13. | 22 |  Yuki Tsunoda | AlphaTauri-RBPT | 28 | +1.15,599 | 13 |  |
| 14. | 20 |  Kevin Magnussen | Haas-Ferrari | 28 | +1.26,016 | 17 |  |
| 15. | 77 |  Valtteri Bottas | Alfa Romeo-Ferrari | 28 | +1.26,496 | 12 |  |
| 16. | 24 |  Zhou Guanyu | Alfa Romeo-Ferrari | 28 | +1.27,043 | 14 |  |
| 17. | 47 |  Mick Schumacher | Haas-Ferrari | 28 | +1.32,523 | 15 |  |
| 18. | 10 |  Pierre Gasly | AlphaTauri-RBPT | 28 | +1.48,091 | Varikko |  |
| Kesk.. | 55 |  Carlos Sainz | Ferrari | 0 | Ulosajo | 3 |  |
| Kesk. | 23 |  Alexander Albon | Williams-Mercedes | 0 | Kolarivauriot (Magnussen) | 16 |  |
Nopein kierros:  Zhou Guanyu (Alfa Romeo) 1.44,11 (kierroksella 20).
Lähteet:
Muuta

Red Bull ja Aston Martin joutuivat osakilpailuviikonlopun aikana tuomariston tutkittaviksi, koska kyseiset tallit olivat rikkoneet viime kauden sääntöjä ylittämällä kulukaton mukaisen kilpailubudjettinsa.
Kilpailussa koettiin vaarallinen tilanne punaisten lippujen aikana, kun kilpailunjärjestäjät ottivat radalle nosturiauton siirtämään Carlos Sainzin rikkoutunutta autoa ja Pierre Gasly oli vaarassa osua nosturiautoon kaatosateen aiheuttaman huonon näkyvyyden vuoksi.